Meur a  gelaouenn vrezhonek a oa difluket er bloavezhioù 1945-1946, en o zouez Tir na n-Óg savet gant Ronan Huon (ar chomlech a oa hini R. Huon e Lannuon) ha Kened (kelaouenn) e Roazhon, renet gant Per Denez hag Arzel Even, hag e Pariz Al Liammdiazezet gant Andrev Latimier ha Per ar Bihan, a oa bet dibabet gantañ ar skritur KLT, nemet a zegemeras ar skritur peurunvan adal ar pevare niverenn, e 1947. Betek deroù ar bloaz 1950 e kendalchas An Avel - Avel an Trech da zont er-maez gant Youenn Olier. War an dachenn ar relijion gristen evit ar vrezhonegerien zesket e oa Kaieroù Kristen Maodez Glanndour. Bihan avat e chome kelchiad an holl gelaouennoù-se ha santet e voe buan e oa dav o unaniñ hag o chendeuziñ ma venned kaout e brezhoneg ur gelaouenn a vije bet par da w-Gwalarn a-raok ar brezel da vihanañ. 